laion/Wikipedia-Exotic huggingface dataset:
ჰილმენდის პროვინცია

ჰილმენდის პროვინცია (პუშტუ هلمند, დარი. هلمند) — პროვინცია სამხრეთ-დასავლეთ ავღანეთში. ფართობი — 58 584 კმ². მოსახლეობა — 1,472,162 ადამიანი (2021). დედაქალაქი — ლაშქარგაჰი. ადმინისტრაციულად იყოფა13 რაიონად. დასავლეთიდან ესაზღვრება ფარაჰისა და ნიმრუზის პროვინციები, სამხრეთიდან პაკისტანი, აღმოსავლეთიდან უროზგანისა და ყანდაარის პროვინციები, ხოლო ჩრდილოეთიდან ღორისა და დაიკუნდის პროვინციები. ავღანეთის პროვინციები ვიკისაწყობში არის გვერდი თემაზე: ჰილმენდის პროვინცია ↑ Estimated Population of Afghanistan 2021-22. National Statistic and Information Authority (NSIA) (April 2021). დაარქივებულია ორიგინალიდან — ივნისი 24, 2021. ციტირების თარიღი: ნოემბერი 5, 2021.
უაიტ-რივერი (უისკონსინი)

უაიტ-რივერი (ინგლ. White River) — ქალაქი აშშ-ში, უისკონსინის შტატში, შედის აშლენდის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 892 ადამიანს შეადგენდა, სიმჭიდროვე 7,8 კაცი/კმ². ფართობი 114.3 კმ². აშშ-ის ბიუროს აღწერის მონაცემებით, ქალაქის ფართობი 114.3 კმ²-ს შეადგენდა, აქედან ხმელეთს ფართობია 114.1 კმ², ხოლო წყალს 0,2 კმ² უჭირავს. აშშ-ის ქალაქების სია მოსახლეობის მიხედვით გეოგრაფიული სახელწოდებები ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ბარონი (უისკონსინი)

ბარონი (ინგლ. Barron) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 3 423 ადამიანს შეადგენდა, სიმჭიდროვე 458,9 კაცი/კმ². ფართობი 7,67 კმ². აშშ-ის ბიუროს აღწერის მონაცემებით, ქალაქის ფართობი 7,67 კმ²-ს შეადგენდა, აქედან ხმელეთს ფართობია 7,46 კმ², ხოლო წყალს 0,21 კმ² უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ http://www.cityofbarron.com/261/Meet-the-Mayor ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ბანის საეპისკოპოსო

ბანის საეპისკოპოსო — ფეოდალური ხანის საეპისკოპოსო სამხრეთ-დასავლეთ საქართველოში, ისტორიული ტაოს ტერიტორიაზე. საეპისკოპოსოს ცენტრი იყო ბანა. ბანის საეპისკოპოსო დააარსა ადარნასე II-მ (888-923 წწ.) და პირველ ეპისკოპოსად დასვა კვირიკე. XVI საუკუნის დოკუმენტის, სამცხე-საათაბაგოს მღვდელმთავართა ნუსხის, ცნობით, ბანელის სამწყსო მთელი ბანია, ტაოსკარი, ფანასკერტი, პარეზის-ხეობა (ჰარეზის), სრულიად ოლთისი და ნამურაკანი. ამ საბუთში ჩამოთვლილ 13 ეპისკოპოსში ბანელი მეთორმეტე ადგილზეა დასახელებული. ბანის საეპისკოპოსომ მნიშვნელოვანი როლი ითამაშა შუა საუკუნეების საქართველოს პოლიტიკურ და კულტურულ ცხოვრებაში. მისი ტერიტორია მოიცავდა აღმოსავლეთ (ამიერ) ტაოს: ბანას, ტაოსკარს, ფანასკერტს, ოლთისს, მამროვანს (ნამროვანს). ბანის საეპისკოპოსო და მთლიანად ტაო საქართველოს მეფეთა მამული იყო. აქვე იყო მათი ერთ-ერთი რეზიდენციაც და საძვალეც. უკანასკნელად 1446 წელს ბანის დაძარში დაიმარხა ვახტანგ IV, ხოლო ერთი წლით ადრე მისი მეუღლე ფანასკერტელის ასული სითიხათუნი. ბანის საეპისკოპოსო საქართველოს სახელმწიფო საზღვარზე მდებარეობდა, ამის გამო იგი ხშირად იყო სამხრეთიდან შემოსული მტრის პირველი დარტყმის ობიექტი. XI-XII საუკუნეებში ქართველთა ჯარმა არაერთხელ დაიბრუნა ბიზანტიელთა და თურქთაგან მიტაცებული ბანა. XIII საუკუნის II ნახევარში თურქმანთა დიდმა ჯარმა ბანას ალყა შემოარტყა, მაგრამ ქართველებმა მტერი გაანადგურეს. 1555 წელს ირან-ოსმალეთის (ამასიის) ზავის თანახმად სამხრეთ საქართველოს მთელი დასავლეთი ნაწილი ოსმალეთმა მიიტაცა, მათ შორის ბანის საეპისკოპოსოს ტერიტორიაც. შემდგომში საეპისკოპოსო გაუქმდა. ბანელ მოღვაწეთაგან აღსანიშნავი არიან: ზაქარია ბანელი (X-XI სს.), რომელიც ბიზანტიის იმპერატორის კარზე ჯერ დიპლომატად იყო, შემდეგ კი - მწიგნობრად, და იოანე ბანელი (XI ს.), რომელიც გადაუდგა ბაგრატ IV-ს და ბიზანტიაში წავიდა. კვირიკე ბანელი — პირველი ეპისკოპოსი ზაქარია ბანელი — XI საუკუნის ბოლოს ბიზანტიის ხელისუფლებამ ქართული მონასტერი „აგიაპანტი“ უპოძა. იოანე ბანელი ლომინაძე ბ., ენციკლოპედია „საქართველო“, ტ. 1, თბ., 1997. — გვ. 349. ↑ ჟორდანია თ. „ქრონიკები და სხვა მასალა საქართველოს ისტორიისა“, თბ. 1897, გვ. 53
ბაღდათის ციხე

ბაღდათის ციხე, თხმელის ციხე — ციხესიმაგრე ისტორიულ დასავლეთ საქართველოში, იმერეთში (ბაღდათის ტერიტორია), მდინარე ხანისწყლის ნაპირას. ვახუშტი ბატონიშვილის და თურქი ისტორიკოსის მეჰმედ რაშიდის ცნობით ბაღდათის ციხე ააგეს ოსმალებმა და შიგ თავიანთი მეციხოვნე ჩააყენეს (1703 წ.). ბაღდათის ციხე თავდაპირველად თხმელისაგან იყო აგებული და თხმელის ციხესაც ეძახდნენ. მოგვიანებით თურქებმა აქ ქვის ციხეც ააშენეს. 1703-1770 წლებში ბაღდათის ციხე იმერეთის ერთი იმ ოთხ ციხეთაგანი იყო, სადაც თურქთა გარნიზონი იდგა და ამოწმებდა იმერეთიდან მესხეთში მიმავალ გზას. დასავლეთ საქართველოს 1737 წლის რუკის მიხედვით, ბაღდათის ციხის გარნიზონი ასი კაცისაგან შედგებოდა და ძირითადად ტყვეთა სყიდვით იყო დაკავებული, 1770 წლის 2 ივლისს ბაღდათის ციხეს ალყა შემოარტყა იმერეთის მეფის სოლომონ I-ის ჯარმა და გენერალ ტოტლებენის ხელქვეით მყოფმა რუსთა ჯარმა. ციხის გარნიზონმა იმერეთის დედოფალ მარიამს მიმართა, მისგან უვნებლობის ფიცი მიიღო და ციხეც მას ჩააბარა. დღეისათვის ბაღდათის ციხის მხოლოდ სარდაფია შემორჩენილი. ბერაძე თ., ენციკლოპედია „საქართველო“, ტ. 1, თბ., 1997. — გვ. 378. მ. რეხვიაშვილი, იმერეთი XVIII საუკუნეში, თბ. 1982
ავთანდილ ჭრიკიშვილი

ავთანდილ ჭრიკიშვილი (დ. 18 მარტი, 1991, ნორიო, ახლანდ. გარდაბნის მუნიციპალიტეტი) — ქართველი ძიუდოისტი. ევროპის 3-გზის (2013, 2014, 2015) და მსოფლიოს (2014) ჩემპიონი 81 კგ. წონით კატეგორიაში. ასევე მსოფლიოს ვერცხლის პრიზიორი (2013), ევროპის 3-გზის ჩემპიონი გუნდურ პირველობაში და მსოფლიოს ახალგაზრდული ჩემპიონატის გამარჯვებული. 2013 წლის 24 დეკემბერს სასტუმრო თბილისი მარიოტში მიმდინარე საქართველოს ეროვნული ოლიმპიური კომიტეტის ყოველწლიურ საანგარიშო ყრილობაზე, სეოკ-ის გადაწყვეტილებით 2013 წლის საუკეთესო სპორტსმენად ძიუდოისტთა ნაკრების წევრი, ევროპის ჩემპიონი და მსოფლიოს ვერცხლის პრიზიორი ავთანდილ ჭრიკიშვილი დაასახელეს. ასევე არის საქართველოს საუკეთესო სპორტსმენი (სპორტულ ჟურნალისტთა ასოციაცია; 2013, 2014), საქართველოს საუკეთესო სპორტსმენი (საქართველოს ეროვნული ოლიმპიური კომიტეტი; 2014), საქართველოს საუკეთესო სპორტსმენი (სპორტისა და ახალგაზრდობის საქმეთა სამინისტრო; 2013, 2014). არის ახალგაზრდებს შორის საქართველოს ორგზის ჩემპიონი (2009, 2010; -81 კგ), საქართველოს სამგზის ჩემპიონი (2012, 2013, -81კგ; 2016, -90 კგ), ვერცხლისა (2017, -90 კგ) და ბრინჯაოს პრიზიორი (2010, -81 კგ). 2012 წლის ლონდონის ოლიმპიადის მონაწილე (დამარცხდა 1/8-ფინალში), 2016 წლის რიო-დე-ჟანეიროს ოლიმპიადის მონაწილე (V ადგილი), საქართველოს ოლიმპიური გუნდის მედროშე 2016 წელს, რიო-დე-ჟანეიროს ოლიმპიადის გახსნის საზეიმო ცერემონიალზე ავთანდილ ჭრიკიშვილი — judoinside.com. ავთანდილ ჭრიკიშვილის ვიდეოები Judovision.org-ზე. ავთანდილ ჭრიკიშვილის გვერდი Facebook-ზე. ავთანდილ ჭრიკიშვილი — ქართული სპორტის სტატისტიკა. ↑ სეოკ-მა ჭრიკიშვილი გამოარჩია, „მსოფლიო სპორტი“.
ელმინა (უისკონსინის ქალაქი)

ელმინა (ინგლ. Almena) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 910 ადამიანს შეადგენდა, სიმჭიდროვე 8.3 კაცი/კმ². ფართობი 84.4 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
შეტეკი (უისკონსინი)

შეტეკი (ინგლ. Chetek) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 2 221 ადამიანს შეადგენდა, სიმჭიდროვე 354,4 კაცი/კმ². ფართობი 8,11 კმ². აშშ-ის ქალაქების სია მოსახლეობის მიხედვით ოფიციალური საიტი
ანაკლიის ციხე

ანაკლიის ციხე — ციხესიმაგრე სამეგრელოში, სოფელ ანაკლიაში (ზუგდიდის მუნიციპალიტეტი). ციხესიმაგრე XVIII საუკუნის I ნახევარში ააშენეს ოსმალებმა და იქ თავიანთი მეციხოვნეები ჩააყენეს, ამჟამად შემორჩენილია ნანგრევები. გეგმით კვადრატული ციხის კუთხეებში თითო კოშკი იდგა, მათგან ჩრდილო-დასავლეთისა აღარ არსებობს, მდინარეს წაულეკავს. კოშკებს პირველ და მეორე სართულზე შესასვლელები ცალ-ცალკე ჰქონდა ეზოდან. კედლებში მოწყობილი იყო სათოფურები. საზარბაზნე მხოლოდ სამხრეთ-დასავლეთ სწორკუთხა კოშკის გარე კედელშია შემორჩენილი. ციხეს გარს არტყია ორიარუსიანი გალავანი, რომლის ქვედა იარუსი ყრუა, ზედას კი ბილიკის დონეზე სათოფურები აქვს დატანებული. შესასვლელი დასავლეთით, მდინარის მხრიდან ჰქონდა. ანაკლიის ციხე არის ტიპური დასავლეთ საქართველოსთვის. ციხის მშენებელ ოსტატს, როგორც ჩანს, ნიმუშად იმავე პერიოდის ქართლ-კახური ციხეები აუღია. ბერაძე თ., უშვერიძე გ., ზაქარაია პ., ენციკლოპედია „საქართველო“, ტ. 1, თბ., 1997. — გვ. 141. რეხვიაშვილი, მ., იმერეთის სამეფო 1462-1810, თბილისი: უნივერსიტეტის გამომცემლობა, 1989. პ. ზაქარაია, საქართველოს ძველი ქალაქები და ციხეები, თბ., 1973 ოსმალური დოკუმენტური წყაროები ანაკლიისა და რუხის ციხეების შესახებ (XVII-XVIII სს), თურქული ტექსტი ქართული თარგმანით, შესავლით, ტერმინოლოგიური ლექსიკონით, ფაქსიმილეებითა და საძიებლით გამოსაცემად მოამზადა ნ. შენგელიამ, თბ., 1982
ანაკოფიის ციხე

ანაკოფიის ციხე — ფეოდალური ხანის ციხესიმაგრე ახალი ათონის ტერიტორიაზე, აფხაზეთის ავტონომიურ რესპუბლიკაში. XIV-XV საუკუნეებში ზღვის პირას, მდინარე ფსირცხის შესართავთან გენუელებმა ციხე ააგეს და ფაქტორია დააარსეს. XVII საუკუნეში სამეგრელოს მთავარმა ლევან დადიანმა მას ზღუდე შემოავლო. XVIII საუკუნის დასაწყისში ციხე და ზღუდე ოსმალების ხელში იყო. ენციკლოპედია „საქართველო“, ტ. 1, თბ., 1997. — გვ. 141-142.
ბეჟათუბნის განძი

ბეჟათუბნის განძი — ძვ. წ. XI-X საუკუნეების ბრინჯაოს ნივთების განძი. აღმოჩენილია 1928 წელს სოფელ ბეჟათუბანში (ხარაგაულის მუნიციპალიტეტი). ფილებისაგან შეკრულ პატარა ქვის ყუთში (0,35X0,40 მ) აღმოჩნდა აღმოსავლეთ ამიერკავკასიური ტიპის 5 ცული და სპილენძის ზოდის სამი ნატეხი. ამ ნივთებიდან საქართველოს სახელმწიფო მუზეუმში ინახება 3 ცული და ზოდის სამივე ნატეხი. ავალიშვილი გ., ენციკლოპედია „საქართველო“, ტ. 1, თბ., 1997. — გვ. 397. დ. ქორიძე, კოლხური კულტურის ისტორიისათვის, თბ., 1965 ო. ჯაფარიძე, ბეჟათუბნის განძი, საქართველოს სახელმწიფო მუზეუმის მოამბე, ტ. 16, თბ., 1950
ხოსტი

ხოსტი (პუშტუ خوست, დარი. خوست) — ქალაქი ავღანეთის აღმოსავლეთ ნაწილში. მდებარეობს ხოსტის პროვინციაში და წარმოადგენს მისსავე ადმინისტრაციულ ცენტრს. ქალაქის მოსახლეობა 2006 წლის მონაცემებით შეადგენს 133 700 კაცს. ავღანეთის ქალაქების სია ქალაქ ხოსტის ოფიციალური საიტი დაარქივებული 2009-03-24 საიტზე Wayback Machine. GlobalSecurity.org-ის გვერდი ხოსტის შესახებ ხოსტის სურათები
ბარძიმ არაგვის ერისთვისშვილი

ბარძიმ არაგვის ერისთვისშვილი (გ. 1692 წ.) — პოლიტიკური მოღვაწე, ქართლის მსაჯულთუხუცესი (მდივანბეგი) 1688-1692 წწ., ძე ოთარ არაგვის ერისთავისა. მოხსენიებულია ანანურის მთავარი ტაძრის 1689 წლის წარწერაში. ვახუშტი თავის „საქართველოს ცხოვრებაში“ წერს, რომ როდესაც შაჰმა ქართლში გიორგი XI ურჩობისათვის გადააყენა და ერეკლე I დანიშნა, ამ უკანასკნელმა ზურგის გამაგრება მოინდომა თავისი ერთგული პირების დანიშვნით სხვადასხვა თანამდებობებზე. ამ ახლად დანიშნულთა შორის ბარძიმიც იყო: „დაადგინა კარისა თვისისა გამგედ მსაჯულთუხუცესად ბარძიმ, ძმა გიორგი ერისთავისა“. ბარძიმი დვალეთში არჩილ II-ის ვაჟების შესაპყრობად გაგზავნილ ლაშქარს მეთაურობდა. როდესაც გიორგი XI დაბრუნდა და ერეკლეს წინააღმდეგ 1691 წელს ბრძოლას აწარმოებდა, ბარძიმ მსაჯულთუხუცესი მას ეახლა ძმასთან ერთად „და ითხოვეს შენდობა“. ამის შემდეგ, გიორგი მეფემბარძიმი გამოიყენა მაშინ, როდესაც გაემგზავრა კახეთის შემოსამტკიცებლად. ნინოწმინდასთან მომხდარ ამბავს ვახუშტი ვრცლად აგვიღწერს და იქვე იძლევა ბარძიმის დახასიათებას: „არამედ დუშიაქი ქისიყის მოურავი მოვიდა მთა მტად მცირედითა თუშით და ქისიყით, არა ბრძოლად. გარნა რათა ჰყოს ზავი მათ თანა; ხოლო ესე ბარძიმ იყო ამაყი, თავხედი, კადნიერი და არა რაიდ ვინმე ჩნდა... ღვინოსმული დამთვრალი განრისხნა ფრიად და არღა-რა ისმინა ვისიმე და მიეტევა ბრძოლად... მაშინ დუშიამ შიშისათვის იწყო სროლა თოფთა, ჰკრეს ბარძიმს მკერდსა და განვლო ბეჭსა მისსა და შეიღეს მოწყლული ნინოწმინდის ზღუდესა შინა და განამაგრეს ყმათა მისთა ზღუდე ეკლესიისა“. მძიმედ დაჭრილი ბარძიმი შეტაკების შედეგად მალევე გარდაიცვალა. ჯამბურია გ., ენციკლოპედია „საქართველო“, ტ. 1, თბ., 1997. — გვ. 361. ↑ ჩხეიძე ს., „საქართველოს ცხოვრება“, ტფ., 1913, გვ. 7
ჩაჰჩარანი

ჩაჰჩარანი (სპარს. چغچران) — ქალაქი ცენტრალურ ავღანეთში. მდებარეობს ღურის პროვინციაში და წარმოადგენს მისსავე ადმინისტრაციულ ცენტრს. ქალაქის მოსახლეობა 2006 წლის მონაცემებით შეადგენს 131 800 კაცს. ავღანეთის ქალაქების სია ნენსი დუპრი (1977): ავღანეთის ისტორიული მეგზური. 1-ლი გამოცემა: 1970. მე-2 გამოცემა. გადამუშავებული და შევსებული. ავღანეთის ტურისტული ორგანიზაცია. (თავი 32 - ჩაჰჩარანიდან ჰერათში)
ბაჰლაუნდები

ბაჰლაუნდები — სამცხის წარჩინებული ფეოდალური საგვარეულო VIII-IX საუკუნეებში. წყაროებში იხსენიება ამ გვარის სამი თაობა: იოვანე, მისი ძე ბეშქენი და ბეშქენის ძე მირიანი. მირიან ბაჰლაუნდი დაქორწინდა სამცხის დიდებული აზნაურის გიორგი ჩორჩანელის დაზე ლატავრზე. გიორგი ჩორჩანელის უშვილოდ დარჩენის შემდეგ მისი მამული ჩორჩანი და მემკვიდრეობა ერგო ლატავრის შვილებს. ლატავრსა და მირიან ბაჰლაუნდს ჰყავდათ სამი ძე სულა, ბეშქენი და ლაკლაკი და ერთი ასული. მათ სათავე დაუდეს შემდეგ საგვარეულოებს: ჩორჩანელები, ჯაყელები, ლაკლაკიძეები, ციხისჯვარელები და ხურსიძეები. არის მოსაზრება, რომ ბაჰლაუნდების ერთი შტო დამკვიდრდა ქართლში და მათი შთამომავლები არიან თავადი ფალავანდიშვილები. მირიან ბაჰლაუნდისა და მისი შვილების შესახებ ცნობა დაცულია ბასილი ზარზმელის „სერაპიონ ზარზმელის ცხოვრებაში.“ ნაწარმოები ქართულ ისტორიოგრაფიაში ზუსტად დათარიღებული არ არის. ერთ-ერთი გავრცელებული მოსაზრებით, სერაპიონ ზარზმელი, გიორგი ჩორჩანელი და მისი სიძე მირიან ბაჰლაუნდი VII საუკუნის I ნახევრის მოღვაწეები უნდა ყოფილიყვნენ. მთავარი სტატია: ჩორჩანელები. უფროსი ვაჟი სულა გახდა ჩორჩანელთა ახალი საგვარეულოს ფუძემდებელი. ამიერიდან მისი შთამომავლები იწოდებოდნენ ჩორჩანელებად. მათი საგვრეულო მონასტერი იყო ზარზმა. X საუკუნეში ზარზმის ეგვტერი ააგო ბარდა სკლიაროსის წინააღმდეგ მოწყობილი ლაშქრობის მონაწილე ივანე სულას ძემ. ივანე სულას ძის შვილიშვილები იყვნენ XI საუკუნეში მოღვაწე ძმები გიორგი ჩორჩანელი და ფარსმან თმოგველი. შემდგომში ჩორჩანელების მამულს დაეპატრონა მათივე განშტოება ხურსიძენი. მთავარი სტატია: ჯაყელები. მირიან ბაჰლაუნდის შუათანა ძე ბეშქენი იყო ჯაყელების საგვარეულოს დამფუძნებელი. მისმა შთამომავლობამ მეფისგან მიღო ჯაყისწყლის, ფოცხოვისა და ურავლის ხეობები. პირველად ჯაყელად წყაროებში ნახსენებია თუხარისის ერისთავი ბეშქენი. ბეშქენის ძის, მურვანის, ვაჟი იყო 1118 წელს ჯავახეთში თურქების მიერ მოკლული ბეშქენ II.. 1178 წელს მემნა ჯაყელმა მხარი დაუჭირა გიორგი III-ის წინააღმდეგ აჯანყებულ დემნა უფლისწულსა და ორბელებს. XII საუკუნის 80-იან წლებში სამცხის ერისთავი და სპასალარი ბოცო ჯაყელი მიემხრო ტახტის მაძიებელ გიორგი რუსს, რისთვისაც მას თამარ მეფემ ჩამოართვა სამცხის ერისთავ-სპასალარობა და ჯაყის ციხე და გადასცა ივანე-ყვარყვარე ციხისჯვარელს. ასე წარმოიქმნა ახალი ჯაყელების, ანუ ციხისჯვარელ-ჯაყელების ფეოდალური საგვარეულო. ძველი ჯაყელები კი ამიერიდან ბოცოსძეებად იწოდებოდნენ. მთავარი სტატია: ციხისჯვარელები. ციხისჯვარელების ფუძემდებელი იყო XI საუკუნის შუა წლების მოღვაწე, სულა კალმახის ერისთავი. გვარის სახელწოდება წარმოსდგა სამცხეში მდებარე ციხე ციხისჯვარიდან, რომელიც სულას უწყალობა საქართველოს მეფე ბაგრატ IV-მ ლიპარიტ ბაღვაშის წინააღმდეგ ბრძოლის დროს ერთგული სამსახურისათვის. სულას საგვარეულოს მეორე შტომ მამულად დაიმკვიდრა საერისთავო კალმახი და კალმახელთა სახელწოდება მიიღო. მირიან ბაჰლაუნდის მესამე ძე ლაკლაკმა სათავე დაუდო ლაკლაის საგვარეულოს. არსებობს მოსაზრება, რომ ლაკლაკის შთამომავალი იყო ქართლის კათოლიკოსი არსენ I. შოშიაშვილი ნ., ენციკლოპედია „საქართველო“, ტ. 1, თბ., 1997. — გვ. 385. ბახტაძე, მ. „მირიან ბაჰლაუნდის შთამომავლები“, საქართველოს შუა საუკუნეების ისტორიის საკითხები IX ტ. გვ. 10-17 — თბილისი, „უნივერსალი“, 2008
ბაჩანა ცხადაძე

ბაჩანა ცხადაძე (დ. 23 ოქტომბერი, 1987, თბილისი) — ქართველი ფეხბურთელი. 2013 წლიდან თამაშობს აზერბაიჯანულ კლუბ ბაქოს „ინტერში“, თავდამსხმელის პოზიციაზე. უმაღლესი ლიგა მეორე ადგილი (1): 2007/2008 აზერბაიჯანის პრემიერ ლიგა მეორე ადგილი (1): 2013/2014 აზერბაიჯანის თასი ფინალისტი (1): 2010/2011 საქართველოს სუპერთასი გამარჯვებული (1): 2007/2008 საქართველოს სუპერთასი მეორე ადგილი (1): 2006/2007 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ინტერის ოფიციალურ საიტზე დაარქივებული 2014-06-25 საიტზე Wayback Machine.
ბეშქენიანები

ბეშქენიანები — ქართული წარმოშობის საგვარეულო, ფლობდნენ საკუთარ საამიროს ირანის ჩრდილო-დასავლეთ ნაწილში. მისი ფუძემდებელი, რომელსაც, უნდა ვივარაუდოთ, ბეშქენი ერქვა, ალფ-არსლანმა დაატყვევა საქართველოში ლაშქრობის დროს. შემდეგ მას თავისუფლება და ქ. ვარავის (ბიშქინი (მიშქინი)) ვილაიეთი უბოძა. ტერიტორიულად გაფართოებული და პოლიტიკურად მომძლავრებული ბეშქენიანთა ფეოდალური საამიროს მფლობელები აქტიურად მონაწილეობდნენ XII-XIII საუკუნეების ირანისა და აზერბაიჯანის ისტორიაში. ჭრიდნენ საკუთარ მონეტას. საგვარეულოს ცნობილი წარმომადგენელი იყო მალიქ ალ-უმარა ნუსრათ ალ-დინ მაჰმუდ ბენ ბიშქენ ბენ მუჰამედ ბენ ბიშქენი. მასზე წყდება საგვარეულოს ისტორიის შესახებ არსებული ცნობები. შესაძლებელია ბეშქენიანებიც მონღოლთა შემოსევებმა იმსხვერპლეს. თოფურია პ., ენციკლოპედია „საქართველო“, ტ. 1, თბ., 1997. — გვ. 419. პ. თოფურია, აღმოსავლეთ ამიერკავკასიის პოლიტიკური ერთეულები XI-XII საუკუნეებში, თბ., 1975
გას ვან სენტი

გას ვან სენტი (ინგლ. Gus Van Sant; დ. 24 ივლისი, 1952, ლუისვილი, აშშ) — ამერიკელი კინორეჟისორი, სცენარისტი, მხატვარი, ფოტოგრაფი. ორჯერ იყო ნომინირებული ოსკარზე როგორც საუკეთესო რეჟისორი, 1997 და 2008 წლებში. 1991 — ჩემი პირადი შტატი აიდაჰო (My own private Idaho) 1995 — სიკვდილის მიზეზი (To Die For) 1997 — ნიჭიერი უილ ჰანტინგი (Good Will Hunting) 1998 — ფსიქო (Psycho) 2002 — ჯერი (Gerry) 2003 — სპილო (Elephant) 2005 — უკანასკნელი დღეები (Last Days) 2008 — მილკი (Milk) 2011 — დაუღალავი (Restless) 2015 — ხეების ზღვა (Sea of Trees) შეგიძლიათ იხილოთ მედიაფაილები თემაზე „გას ვან სენტი“ ვიკისაწყობში. გას ვან სენტი კინოფილმების ინტერნეტ-მონაცემთა ბაზაში გას ვან სენტი ბიბლიოთეკის WorldCat კატალოგში Gus Van Sant at the New York Times Movies Literature on Gus Van Sant
Ocean's Kingdom

Ocean's Kingdom — ინგლისელი მუსიკოს პოლ მაკ-კარტნის რიგით მეხუთე ალბომი კლასიკური მუსიკის ჟანრში. იგი წარმოადგენს ამავე სახელწოდების ბალეტის საუნდტრეკს, რომელიც ნიუ-იორკის საბალეტო დასმა დადგა. მას ასრულებს ლონდონის კლასიკური ორკესტრი ჯონ უილსონის დირიჟორობით. ბალეტის სიუჟეტი გადმოსცემს ორი ფანტასტიური სამყაროს, უნაკლო „ოკეანეს სამეფოსა“ და დედამიწის სამეფოს სიყვარულის ამბავს. ყველა პიესის ავტორი - პოლ მაკ-კარტნი. Movement 1 Ocean's Kingdom – 14:07 Movement 2 Hall of Dance – 16:19 Movement 3 Imprisonment – 13:36 Movement 4 Moonrise – 12:31 შეტანილია დამატებითი დისკი: Movement 1 Ocean's Kingdom (საკონცერტო) – 12:15 Movement 2 Hall of Dance (საკონცერტო) – 14:27 Movement 3 Imprisonment (საკონცერტო) – 10:14 Movement 4 Moonrise (საკონცერტო) – 10:31 ↑ Paul McCartney's Ocean's Kingdom - Paul McCartney,London Classical Orchestra - Songs, Reviews, Credits - AllMusic. ციტირების თარიღი: 8 მარტი 2017. ↑ Gardner, Charlotte. BBC - Music - Review of Paul McCartney - Ocean's Kingdom (conductor: John Wilson; The London Classical Orchestra). ციტირების თარიღი: 8 მარტი 2017. ↑ Album Review: Paul McCartney – Ocean’s Kingdom (6 ოქტომბერი 2011). ციტირების თარიღი: 8 მარტი 2017. ↑ Mackrell, Judith. (30 სექტემბერი 2011) Ocean's Kingdom – review. ციტირების თარიღი: 8 მარტი 2017. ↑ Album: Paul McCartney, Ocean's Kingdom (Decca) (30 სექტემბერი 2011). ციტირების თარიღი: 8 მარტი 2017. ↑ Paul McCartney – Ocean’s Kingdom - Album Reviews - musicOMH. ციტირების თარიღი: 8 მარტი 2017. ↑ Macaulay, Alastair. (23 სექტემბერი 2011) Paul McCartney’s ‘Ocean’s Kingdom’ - Review. ციტირების თარიღი: 8 მარტი 2017. ↑ გერეტი, ჯონ. (31 ოქტომბერი 2011) Paul McCartney/London Classical Orchestra: Paul McCartney's Ocean's Kingdom. PopMatters. ციტირების თარიღი: 10 სექტემბერი 2016. ↑ დრეპერი, ჯეისონ (დეკემბერი 2011). „Paul McCartney – Ocean's Kingdom“. Record Collector. ციტირების თარიღი: 10 სექტემბერი 2016. ↑ „Paul McCartney Ocean's Kingdom (Decca)“. Uncut: 89. დეკემბერი 2011.
ბუღაურა

ბუღაურა — ყოფილი სოფელი ხაშურის მუნიციპალიტეტში, 1989 წლიდან დაბა სურამის ერთ-ერთი უბანი. ბუღაურაში სასაფლაოზე დგას გვიანდელი შუა საუკუნეების ქართული ხუროთმოძღვრების ძეგლი წმინდა მარინეს ეკლესია. მდებარეობს ლიხის ქედის აღმოსავლეთ კალთის ძირას, მდინარე შუქღელის შესართავთან, ზღვის დონიდან 790 მ, ხაშურიდან 6 კმ, სურამის რკინიგზის სადგურიდან 2 კმ. ბუღაურა, როგორც დასახლებულ პუნქტს არ ახსენებენ ვახუშტი და იოანე ბატონიშვილები. ის არ იხსენიება რუისის სამწყსოს დავთარშიც. 1886 წლის აღწერით, ბუღაურაში 20 კომლი მოსახლე იყო (52 კაცი და 47 ქალი, სულ 99 ადამიანი). ეთნიკური შემადგენლობის მიხედვით, მოსახლეობა სრულიად ქართული იყო. საბჭოთა პერიოდში შედიოდა სურამის სადაბო საბჭოში. განვითარებული იყო მემინდვრეობა, მეცხოველეობა, მევენახეობა, მეხილეობა. სოფელს ემსახურებოდა სოფელ იტრიის სკოლა. მოქმედებდა ბავშვთა სახლი. 1989 წელს შეუერთდა დაბა სურამს. ენციკლოპედია „საქართველო“, ტ. 1, თბ., 1997. — გვ. 510. ქართული საბჭოთა ენციკლოპედია, ტ. 2, თბ., 1977. — გვ. 592. ლაცაბიძე თ., ხაშურის მუნიციპალიტეტის ისტორია ტოპონიმებში, გაზ., „ხაშურის მოამბე“, № 12, 25 მარტი, 2019, გვ., 5
გარსევანიშვილი

საკუთარი სახელი გარსევანიშვილი შეიძლება აღნიშნავდეს ერთ-ერთს ჩამოთვლილთაგან: ალექსანდრე გარსევანიშვილი — ქართველი ისტორიკოსი, პედაგოგი ალექსანდრე გარსევანიშვილი — ქართველი მწერალი გიორგი (გარსევანიშვილი) — ქართველი საეკლესიო და პოლიტიკური მოღვაწე თევდორე გარსევანიშვილი — ქართველი სამხედრო მფრინავი ნიკოლოზ გერსევანოვი — რუსეთის არმიის გენერალ-მაიორი, მწერალი ნიკოლოზ გერსევანოვი — რუსი მეცნიერი-ინჟინერი მიხეილ გერსევანოვი — რუსი ინჟინერ-მშენებელი გარსევანიშვილები — ფეოდალური საგვარეულო საქართველოში
არლენდი (უისკონსინი)

არლენდი (ინგლ. Arland) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 670 ადამიანს შეადგენდა, სიმჭიდროვე 7,3 კაცი/კმ². ფართობი 91.5 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
ბეარ-ლეიკი (უისკონსინი)

ბეარ-ლეიკი (ინგლ. Bear Lake) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 587 ადამიანს შეადგენდა, სიმჭიდროვე 6,9 კაცი/კმ². ფართობი 91.1 კმ². აშშ-ის ქალაქების სია მოსახლეობის მიხედვით ოფიციალური საიტი
სიდერ-ლეიკი (უისკონსინი)

სიდერ-ლეიკი (ინგლ. Cedar Lake) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 944 ადამიანს შეადგენდა, სიმჭიდროვე 11,7 კაცი/კმ². ფართობი 91.7 კმ². აშშ-ის ქალაქების სია მოსახლეობის მიხედვით ოფიციალური საიტი დაარქივებული 2015-04-07 საიტზე Wayback Machine.
კლინტონი (უისკონსინი)

კლინტონი (ინგლ. Clinton) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 920 ადამიანს შეადგენდა, სიმჭიდროვე 10,1 კაცი/კმ². ფართობი 91.7 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
კრისტალ-ლეიკი (უისკონსინი)

კრისტალ-ლეიკი (ინგლ. Crystal Lake) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 778 ადამიანს შეადგენდა, სიმჭიდროვე 9,2 კაცი/კმ². ფართობი 89.4 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
კამბერლენდი (უისკონსინი)

კამბერლენდი (ინგლ. Cumberland) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 2 280 ადამიანს შეადგენდა, სიმჭიდროვე 11.3 კაცი/კმ². ფართობი 85.6 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
დალასი (უისკონსინის ქალაქი)

დალასი (ინგლ. Dallas) — ქალაქი აშშ-ში. მდებარეობს უისკონსინის შტატში და შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 604 ადამიანს შეადგენდა, სიმჭიდროვე 2.7 კაცი/კმ². ფართობი 87.7 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
დოუვრი (უისკონსინი)

დოუვრი (ინგლ. Dovre) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 680 ადამიანს შეადგენდა, სიმჭიდროვე 7,5 კაცი/კმ². ფართობი 91.2 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
დოილი (უისკონსინი)

დოილი (ინგლ. Doyle) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 498 ადამიანს შეადგენდა, სიმჭიდროვე 5,4 კაცი/კმ². ფართობი 91.2 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
ლეიკლენდი (უისკონსინი)

ლეიკლენდი (ინგლ. Lakeland) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 963 ადამიანს შეადგენდა, სიმჭიდროვე 11,3 კაცი/კმ². ფართობი 91.5 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
მეიპლ-გროუვი (უისკონსინი)

მეიპლ-გროუვი (ინგლ. Maple Grove) — ქალაქი აშშ-ში, უისკონსინის შტატში, შედის ბარონის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 968 ადამიანს შეადგენდა, სიმჭიდროვე 10,5 კაცი/კმ². ფართობი 91.9 კმ². აშშ-ის ქალაქების სია მოსახლეობის მიხედვით გეოგრაფიული სახელწოდბები
კრონბერგი

კრონბერგი (გერმ. Kronberg) — მთა შვეიცარიაში, აპენცელის ალპებში. მდებარეობს აპენცელ-ინეროდენის კანტონში, ქალაქ აპენცელის დადავლეთით. მწვერვალის სიმაღლე ზღვის დონიდან 1 663 მეტრია. მიღწევა შესაძლებელია საბაგიროთი. ვიკისაწყობში არის გვერდი თემაზე: კრონბერგი Kronberg Luftseilbahn დაარქივებული 2013-03-07 საიტზე Wayback Machine. Kronberg on Hikr